Ханс Магнус Енценсбергер
Оптимистична песничка

Превод от немски: Надежда Андреева, —

chitanka.info

Случва се тука и там

някой да вика за помощ,

друг вече скача в водата

напълно безплатно.

Посред най-дебелия капитализъм

пристига от ей там пожарната лъскава

и огън гаси, или във шапката

просешка нещо внезапно сребрее.

Всички улици сутрин гъмжат

от хора, които, без да стискат

                изтеглен за бой остър нож,

нагоре-надолу вървят със спокойни сърца

и търсят си мляко и репички.

Както през време на най-дълбок мир.

Гледка за чудо и приказ.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.